
(Rendes jogalkotási eljárás: első olvasat)

Módosítás		1

Irányelvre irányuló javaslat
1 preambulumbekezdés
	

	A Bizottság által javasolt szöveg
	Módosítás

	(1)	A Bizottság az európai zöld megállapodásról szóló közleményében2 azt a célt tűzte ki, hogy a kémiai biztonsági értékeléseknek az „egy anyag – egy értékelés” megközelítés felé kell elmozdulniuk, és átláthatóbb és egyszerűbb kockázatértékelési eljárásokra szólított fel az összes érdekelt fél terheinek csökkentése, a döntéshozatal felgyorsítása, valamint a tudományos döntések és vélemények következetességének és kiszámíthatóságának fokozása érdekében. A Bizottság a vegyi anyagokra vonatkozó fenntarthatósági stratégiáról szóló közleményében3 arra a következtetésre jutott, hogy e célkitűzés elérése érdekében az uniós jogszabályok támogatását szolgáló, a vegyi anyagokkal kapcsolatos uniós szintű tudományos és technikai munka egy részét a legmegfelelőbb uniós ügynökségekre kell átruházni. Ez egyszerűsítené a jelenlegi rendszert, javítaná a különböző uniós jogszabályok szerinti biztonsági értékelések minőségét és koherenciáját, valamint biztosítaná a meglévő erőforrások hatékonyabb felhasználását.
	(1)	A Bizottság az európai zöld megállapodásról szóló közleményében2 azt a célt tűzte ki, hogy a kémiai biztonsági értékeléseknek az „egy anyag – egy értékelés” megközelítés felé kell elmozdulniuk, és átláthatóbb és egyszerűbb kockázatértékelési eljárásokra szólított fel az összes érdekelt fél terheinek csökkentése, a döntéshozatal felgyorsítása, valamint a tudományos döntések és vélemények következetességének és kiszámíthatóságának fokozása érdekében. A Bizottság a vegyi anyagokra vonatkozó fenntarthatósági stratégiáról szóló közleményében3 arra a következtetésre jutott, hogy e célkitűzés elérése érdekében az uniós jogszabályok támogatását szolgáló, a vegyi anyagokkal kapcsolatos uniós szintű tudományos és technikai munka egy részét a legmegfelelőbb uniós ügynökségekre kell átruházni. Ez egyszerűsítené a jelenlegi rendszert, javítaná a különböző uniós jogszabályok szerinti biztonsági értékelések minőségét és koherenciáját, valamint biztosítaná a meglévő erőforrások hatékonyabb felhasználását. Ez a megközelítés várhatóan előmozdítja a költséghatékonyságot és a versenyképességet is azáltal, hogy egyszerűsíti a szabályozási eljárásokat és csökkenti az adminisztratív terheket, és biztosítja, hogy a vállalkozások hatékonyan tudjanak alkalmazkodni a változó szabályozási keretekhez.

	__________________
	__________________

	2 A Bizottság közleménye az Európai Parlamentnek, az Európai Tanácsnak, a Tanácsnak, az Európai Gazdasági és Szociális Bizottságnak és a Régiók Bizottságának – Az európai zöld megállapodás, COM(2019) 640 final, 2019. december 11.
	2 A Bizottság közleménye az Európai Parlamentnek, az Európai Tanácsnak, a Tanácsnak, az Európai Gazdasági és Szociális Bizottságnak és a Régiók Bizottságának – Az európai zöld megállapodás (COM(2019)0640), 2019. december 11.

	3 A Bizottság közleménye az Európai Parlamentnek, a Tanácsnak, az Európai Gazdasági és Szociális Bizottságnak és a Régiók Bizottságának – A vegyi anyagokra vonatkozó fenntarthatósági stratégia a toxikus anyagoktól mentes környezetért, COM(2019) 667 final, 2020. október 14.
	3 A Bizottság közleménye az Európai Parlamentnek, a Tanácsnak, az Európai Gazdasági és Szociális Bizottságnak és a Régiók Bizottságának – A vegyi anyagokra vonatkozó fenntarthatósági stratégia a toxikus anyagoktól mentes környezetért (COM(2019)0667), 2020. október 14.



Módosítás		2

Irányelvre irányuló javaslat
2 preambulumbekezdés
	

	A Bizottság által javasolt szöveg
	Módosítás

	(2)	Egyes tudományos és technikai feladatokat az Európai Vegyianyag-ügynökségre kell átruházni annak érdekében, hogy a tudományos ellenőrzés és a digitalizáció eljárásai és szintjei összhangba kerüljenek az Európai Vegyianyag-ügynökség jelenlegi szabványaival és eljárásaival. Erre a tudományos minőség, az átláthatóság, az adatok kereshetősége és az interoperabilitás következetes normáinak biztosítása érdekében is szükség van, összhangban az „egy anyag – egy értékelés” megközelítésre vonatkozó célkitűzéssel.
	(2)	Egyes tudományos és technikai feladatokat az Európai Vegyianyag-ügynökségre kell átruházni annak érdekében, hogy a tudományos ellenőrzés és a digitalizáció eljárásai és szintjei összhangba kerüljenek az Európai Vegyianyag-ügynökség jelenlegi szabványaival és eljárásaival. Erre a tudományos minőség, az átláthatóság, az adatok kereshetősége és az interoperabilitás következetes normáinak biztosítása érdekében is szükség van, összhangban az „egy anyag – egy értékelés” megközelítésre vonatkozó célkitűzéssel. Emellett a digitalizáció és az egyszerűsített folyamatok csökkenteni fogják a párhuzamos erőfeszítéseket és az adminisztratív késedelmeket, jelentős költségmegtakarítást és hatékonyságnövekedést biztosítva mind a tagállamok, mind a gazdasági szereplők számára.



Módosítás		3

Irányelvre irányuló javaslat
6 a preambulumbekezdés (új)
	

	A Bizottság által javasolt szöveg
	Módosítás

	
	(6a)	Az emberi egészség, a környezet és a fogyasztók biztonságának magas szintű védelme érdekében a 2011/65/EU irányelvben említett korlátozott anyagok jegyzékét rendszeres időközönként felül kell vizsgálni. Helyénvaló legalább 36 hónapos felülvizsgálati időszakot megállapítani, figyelembe véve a piaci fejleményeket, valamint a műszaki és tudományos fejlődést, továbbá azt, hogy a tagállamok bármikor benyújthatnak korlátozási dokumentációkat, és horizontális korlátozási intézkedések kezdeményezhetők és fogadhatók el az 1907/2006/EK rendelet, az (EU) 2019/1021 rendelet vagy a veszélyes anyagokra és vegyi anyagokra vonatkozó fenntarthatósági kritériumokról szóló egyéb uniós jogszabály alapján.



Módosítás		4

Irányelvre irányuló javaslat
8 preambulumbekezdés
	

	A Bizottság által javasolt szöveg
	Módosítás

	(8)	A 2011/65/EU irányelv eljárási rendelkezéseinek módosításához 12 hónapos átmeneti időszakra van szükség ahhoz, hogy az Európai Vegyianyag-ügynökség számára megfelelően ki lehessen osztani az erőforrásokat és a feladatokat. Ez az időkeret elegendő ahhoz, hogy a potenciális kérelmezők vagy a tagállamok alkalmazkodhassanak az említett irányelv szerinti módosított eljárási lépésekhez.
	(8)	A 2011/65/EU irányelv eljárási rendelkezéseinek módosításához 18 hónapos átmeneti időszakra van szükség ahhoz, hogy az Európai Vegyianyag-ügynökség számára megfelelően ki lehessen osztani az erőforrásokat és a feladatokat. Ez az időkeret elegendő ahhoz, hogy a potenciális kérelmezők vagy a tagállamok alkalmazkodhassanak az említett irányelv szerinti módosított eljárási lépésekhez.



Módosítás		5

Irányelvre irányuló javaslat
1 cikk – 1 bekezdés – 1 pont – a pont
2011/65/EU irányelv
5 cikk – 4 bekezdés – 2 albekezdés
	

	A Bizottság által javasolt szöveg
	Módosítás

	Amennyiben a kérelmező az első albekezdés c) pontjával összhangban meghatározott határidőn belül nem egészíti ki a kérelmet az Ügynökség által az V. mellékletnek megfelelően azonosított hiányzó elemekkel, az Ügynökség elutasíthatja a kérelmet. Az Ügynökség megállapítja és indokolatlan késedelem nélkül közli a kérelmezővel azt az időpontot, amikor a kérelem hiánytalannak minősül.
	Amennyiben a kérelmező az első albekezdés c) pontjával összhangban meghatározott határidőn belül nem egészíti ki a kérelmet az Ügynökség által az V. mellékletnek megfelelően azonosított hiányzó elemekkel, az Ügynökség elutasítja a kérelmet. Az Ügynökség megállapítja és indokolatlan késedelem nélkül közli a kérelmezővel azt az időpontot, amikor a kérelem hiánytalannak minősül.



Módosítás		6

Irányelvre irányuló javaslat
1 cikk – 1 bekezdés – 1 pont – b pont
2011/65/EU irányelv
5 cikk – 4a bekezdés – 5 albekezdés
	

	A Bizottság által javasolt szöveg
	Módosítás

	Az Ügynökség meghatározza, hogy véleményeinek és azok mellékleteinek mely részeit kell nyilvánosan elérhetővé tenni a honlapján, és ezeket a részeket nyilvánosan elérhetővé teszi a honlapján.
	Az Ügynökség meghatározza, hogy véleményeinek és azok mellékleteinek mely részeit kell nyilvánosan elérhetővé tenni a honlapján, és ezeket a részeket nyilvánosan elérhetővé teszi a honlapján, beleértve a második albekezdés c) pontjával összhangban benyújtott kérelmeket.



Módosítás		7

Irányelvre irányuló javaslat
1 cikk – 1 bekezdés – 1 pont – b a pont (új)
2011/65/EU irányelv
5 cikk – 5 bekezdés
	

	Hatályos szöveg
	Módosítás

	
	ba)	az (5) bekezdés helyébe a következő szöveg lép:

	5. 	A mentesség megújítására vonatkozó kérelmet legalább 18 hónappal a mentesség lejárta előtt kell benyújtani. Az érvényben lévő mentesség mindenképpen érvényben marad mindaddig, amíg a Bizottság nem hoz döntést a megújítási kérelemről.
	„5. 	A mentesség megújítására vonatkozó kérelmet legalább 18 hónappal a mentesség lejárta előtt kell benyújtani. A Bizottság az Ügynökség véleményeinek kézhezvételétől számított hat hónapon belül határozatot fogad el a kérelemről. Az érvényben lévő mentesség mindenképpen érvényben marad mindaddig, amíg a Bizottság nem hoz döntést a megújítási kérelemről.”



Módosítás		8

Irányelvre irányuló javaslat
1 cikk – 1 bekezdés – 3 pont – a pont
2011/65/EU irányelv
6 cikk – 1 bekezdés – 1 albekezdés
	

	A Bizottság által javasolt szöveg
	Módosítás

	Az 1. cikkben kitűzött célok elérése céljából és az elővigyázatosság elvének figyelembevételével a Bizottság a saját kezdeményezésére vagy egy tagállam által készített, a (2) bekezdésben említett információkat tartalmazó korlátozási dokumentáció benyújtását követően alapos értékelés alapján rendszeresen felülvizsgálja és módosítja a korlátozott anyagok II. mellékletben szereplő jegyzékét.;
	Az 1. cikkben kitűzött célok elérése céljából és az elővigyázatosság elvének figyelembevételével a Bizottság a saját kezdeményezésére vagy egy tagállam által készített, a (2) bekezdésben említett információkat tartalmazó korlátozási dokumentáció benyújtását követően alapos értékelés alapján rendszeresen és legalább 36 havonta felülvizsgálja és módosítja a korlátozott anyagok II. mellékletben szereplő jegyzékét.;



Módosítás		9

Irányelvre irányuló javaslat
1 cikk – 1 bekezdés – 3 pont – c pont
2011/65/EU irányelv
6 cikk – 2 bekezdés – 1 albekezdés
	

	A Bizottság által javasolt szöveg
	Módosítás

	A korlátozott anyagok II. mellékletben szereplő jegyzékének felülvizsgálata és módosítása az Ügynökség által a Bizottság kérésére készített vagy a valamely tagállam által készített korlátozási dokumentáción alapul.
	A korlátozott anyagok vagy valamely anyagcsoport II. mellékletben szereplő jegyzékének felülvizsgálata és módosítása az Ügynökség által a Bizottság kérésére készített vagy a valamely tagállam által készített korlátozási dokumentáción alapul.



Módosítás		10

Irányelvre irányuló javaslat
1 cikk – 1 bekezdés – 3 pont – c pont
2011/65/EU irányelv
6 cikk – 2 bekezdés – 2 albekezdés
	

	A Bizottság által javasolt szöveg
	Módosítás

	Az Ügynökség vagy a tagállamok figyelembe vesznek minden rendelkezésre álló információt és bármely releváns, az elektromos és elektronikus berendezésekben használt anyagok életciklusára – különösen a hulladékfázisra – vonatkozó egyéb uniós jogszabályok alkalmazásában benyújtott kockázatértékelést. E célból az uniós jogszabályok alapján létrehozott és hasonló feladatot ellátó egyéb szervek kérésre információt nyújtanak be az Ügynökségnek vagy az érintett tagállamnak.
	Az Ügynökség vagy a tagállamok figyelembe vesznek minden rendelkezésre álló információt és bármely releváns, az elektromos és elektronikus berendezésekben használt anyagok életciklusának bármely részére – különösen a hulladékfázisra – vonatkozó egyéb uniós jogszabályok alkalmazásában benyújtott értékelést. E célból az uniós jogszabályok alapján létrehozott és hasonló feladatot ellátó egyéb szervek kérésre információt nyújtanak be az Ügynökségnek vagy az érintett tagállamnak.



Módosítás		11

Irányelvre irányuló javaslat
1 cikk – 1 bekezdés – 3 pont – c pont
2011/65/EU irányelv
6 cikk – 2 bekezdés – 3 albekezdés – -a pont (új)
	

	A Bizottság által javasolt szöveg
	Módosítás

	
	-a)	az anyag azonosítója;



Módosítás		12

Irányelvre irányuló javaslat
1 cikk – 1 bekezdés – 3 pont – c pont
2011/65/EU irányelv
6 cikk – 2 bekezdés – 3 albekezdés – -a a pont (új)
	

	A Bizottság által javasolt szöveg
	Módosítás

	
	-aa)	a javasolt korlátozás II. mellékletbe történő bejegyzésének pontos és egyértelmű megfogalmazása;



Módosítás		13

Irányelvre irányuló javaslat
1 cikk – 1 bekezdés – 3 pont – c pont
2011/65/EU irányelv
6 cikk – 2 bekezdés – 3 albekezdés – -a b pont (új)
	

	A Bizottság által javasolt szöveg
	Módosítás

	
	-ab)	a korlátozásra vonatkozó hivatkozások és tudományos bizonyítékok;



Módosítás		14

Irányelvre irányuló javaslat
1 cikk – 1 bekezdés – 3 pont – c pont
2011/65/EU irányelv
6 cikk – 2 bekezdés – 3 albekezdés – b a pont (új)
	

	A Bizottság által javasolt szöveg
	Módosítás

	
	ba)	a lehetséges alternatívákra, azok rendelkezésre állására és alkalmasságára vonatkozó információk;



Módosítás		15

Irányelvre irányuló javaslat
1 cikk – 1 bekezdés – 3 pont – c pont
2011/65/EU irányelv
6 cikk – 2 bekezdés – 3 albekezdés – b b pont (új)
	

	A Bizottság által javasolt szöveg
	Módosítás

	
	bb)	azon megfontolás indoklása, hogy az uniós szintű korlátozás a legmegfelelőbb intézkedés.



Módosítás		16

Irányelvre irányuló javaslat
1 cikk – 1 bekezdés – 3 pont – c pont
2011/65/EU irányelv
6 cikk – 2 bekezdés – 3 albekezdés – b c pont (új)
	

	A Bizottság által javasolt szöveg
	Módosítás

	
	bc)	társadalmi-gazdasági értékelés.



Módosítás		17

Irányelvre irányuló javaslat
1 cikk – 1 bekezdés – 4 a pont (új)
2011/65/EU irányelv
20 cikk – 1 a bekezdés (új)
	

	A Bizottság által javasolt szöveg
	Módosítás

	
	4a.	A 20. cikk a következő bekezdéssel egészül ki:

	
	„(1a)	A felhatalmazáson alapuló jogi aktus elfogadása előtt a Bizottság a jogalkotás minőségének javításáról szóló, 2016. április 13-i intézményközi megállapodásban megállapított elvekkel összhangban konzultál az egyes tagállamok által kijelölt szakértőkkel.”



Módosítás		18

Irányelvre irányuló javaslat
1 cikk – 1 bekezdés – 4 b pont (új)
2011/65/EU irányelv
24 cikk – 2 a bekezdés (új)
	

	A Bizottság által javasolt szöveg
	Módosítás

	
	4b.	A 24. cikk a következő bekezdéssel egészül ki:

	
	„(2a)	A Bizottság nyomon követi az Európai Vegyianyag-ügynökség erőforrásaival, valamint az Európai Vegyianyag-ügynökség tudományos bizottságainak feladataival, munkaterhével és hatáskörével kapcsolatos helyzetet, és szükség esetén jogalkotási javaslatot terjeszt elő az Európai Vegyianyag-ügynökség e rendelet által bevezetett feladatokból eredő igényeinek tükrözése és tudományos bizottságai irányításának javítása érdekében.”



Módosítás		19

Irányelvre irányuló javaslat
2 cikk – 1 bekezdés
	

	A Bizottság által javasolt szöveg
	Módosítás

	Ezen irányelv rendelkezései [Kiadóhivatal: 12 hónappal ezen irányelv közzététele után]-tól/-től alkalmazandók.
	Ezen irányelv rendelkezései ... [Kiadóhivatal: 18 hónappal ezen irányelv közzététele után]-tól/-től alkalmazandók.

